钦定古今图书集成/明伦汇编/氏族典/第331卷 > 刘植
## 钦定古今图书集成/明伦汇编/氏族典/第331卷 > 刘植

按《后汉书刘植传》：“植字伯先，钜鹿昌城人也。王郎起，
植与弟喜、从兄歆聚兵数千人，据昌城。闻世祖从蓟
还，迺开门迎世祖，以植为骁骑将军。时真定王刘扬
起兵附王郎，众十馀万。世祖遣植说扬，扬乃降。世祖
因留真定，纳郭后。后即扬之甥也，因得进兵拔邯郸，
从平河北。建武二年，更封植为昌城侯。战殁，子向嗣。”